b'\n_START_ARTICLE_\nVinska rutica\n_START_SECTION_\nRasti\xc5\xa1\xc4\x8de\n_START_PARAGRAPH_\nVinska rutica potrebuje dobro odcedno alkalno prst, ki je slabo do srednje rodovitna. Najbolje uspeva na odprti in son\xc4\x8dni legi, prena\xc5\xa1a pa tudi senco.\n_START_SECTION_\nUporaba\n_START_PARAGRAPH_\nZa rutico pravijo, da spodbuja nastanek menstruacije in menstrualnih kr\xc4\x8dev. V Braziliji se uporablja kot klju\xc4\x8dna sestavina za doma\xc4\x8di zeli\xc5\xa1\xc4\x8dni sirup proti ka\xc5\xa1lju, kot pija\xc4\x8da s karameliziranim sladkorjem in medom. Kulinari\xc4\x8dno uporabo ima \xc4\x8de se jo uporablja zmerno, vedndar je zelo grenka in lahko pri nekaterih posameznikih povzro\xc4\x8di hudo nelagodje v \xc5\xbeelodcu. \xc4\x8ceprav se je v nekdanjih \xc4\x8dasih veliko uporabljala, danes ni zel, ki bi ji pripisali sodoben okus, zato se je njena uporaba tekom 20. stoletja precej zmanj\xc5\xa1ala, tako da danes ni toliko znana javnosti in ve\xc4\x8dini kuharjem ni na voljo v trgovinah z \xc5\xbeivili. V veliki meri je bila uporabljena na starem Bli\xc5\xbenjem vzhodu in rimski kuhinji. Listi in jagode rutice so pomemben del v Etiopiji. Kot aroma se uporablja v Gr\xc4\x8diji in drugih Sredozemskih dr\xc5\xbeavah. V Istri ter v severni Italiji se uporablja kot priokus alkoholnim pija\xc4\x8dam / rakiji v steklenicah ._NEWLINE_Semena se lahko uporablja za ka\xc5\xa1o. Grenke liste lahko dodamo k jajcem, siru, ribam ali jih me\xc5\xa1amo s temnimi olivami. Uporablja se tudi kot aromatik za posebne vrste omlete. V ljudski mediciji so jo uporabljali za zbristitev in ohranjanje vida, zbujanje teka, kot pomirjevalo, uspavalo, za krepitev uma, odganjanje vetrov, zdravljenje vnetega grla, astmo in bronhitis, bla\xc5\xbeenje premo\xc4\x8dnega bitja srca, vrtoglavico, varovanje pred kapjo, proti bradavica in za\xc5\xa1\xc4\x8dito pred \xc4\x8darovnijami. Danes naj bi se \xc5\xa1e uporabljala za bla\xc5\xbeenje glavobola, izbolj\xc5\xa1anje kapilarnih \xc5\xbeil, prepre\xc4\x8devanje zbiranja vode v telesu in kot eteri\xc4\x8dno olje.\n_START_SECTION_\nZgodovina\n_START_PARAGRAPH_\nVinska rutica je skozi zgodovino veljala predvsem kot rastlina, ki varuje pred boleznimi. V srednjem veku so z vejicami potresali tla, v upanju, da bi jih obvarovala pred kugo. Enak na\xc4\x8din uporabe so izna\xc5\xa1li roparji, ki so sla\xc4\x8dili mrli\xc4\x8de - da se ne bi nalezli smrtonosne bolezni, so uporabljali\xc2\xa0\xc2\xbbkis \xc5\xa1tirih tatov\xc2\xab, v katerem je bila namo\xc4\x8dena ta rastlina. Leonardo da Vinci in Michelangelo pa sta zatrjevala, da jima metafizi\xc4\x8dna mo\xc4\x8d, ki se skriva v vinski rutici, ostri vid ter drami ustvarjalni navdih.\n_START_SECTION_\nDrugo\n_START_PARAGRAPH_\nRuta se goji kot okrasno rastlino, kot nizko \xc5\xbeivo mejo. Listi se lahko uporabijo kot \xc5\xa1opek. Ker ve\xc4\x8dinoma ma\xc4\x8dkam ni v\xc5\xa1e\xc4\x8d njihov vonj, se lahko uporablja kot svarilo za njih. Nekaterim gosenicam pa slu\xc5\xbei kot hrana.'